*Proiect*

GUVERNUL REPUBLICII MOLDOVA

D I S P O Z I Ţ I E

nr. \_\_\_\_\_din  \_\_\_\_\_\_\_\_\_2018

    În scopul organizării şi desfăşurării în condiţii optime a manifestărilor consacrate Zilei comemorării celor căzuţi în războiul din Afghanistan (15 februarie) şi aniversării a 30-a de la retragerea contingentului limitat al trupelor militare din Afghanistan:

1. Se instituie Comitetul organizatoric pentru desfăşurarea manifestărilor consacrate Zilei comemorării celor căzuţi în războiul din Afghanistan (15 februarie) şi se aprobă componenţa nominală a acestuia, conform anexei nr. 1.

2. Se aprobă Planul activităţilor de marcare a Zilei comemorării celor căzuţi în războiul din Afghanistan (15 februarie), conform anexei nr. 2.

3. Realizarea acţiunilor incluse în Planul menţionat se va efectua din contul mijloacelor autorităţilor implicate, precum şi din alte surse, conform legislaţiei în vigoare.

4. Se recomandă autorităţilor administraţiei publice locale să identifice mijloacele financiare necesare pentru realizarea acţiunilor comemorative prevăzute în Planul nominalizat.

5. Controlul asupra executării prezentei dispoziţii se pune în sarcina Comitetului organizatoric.

**PRIM-MINISTRU                                  Pavel FILIP**

Nr.\_\_\_\_\_\_\_Chişinău\_\_\_\_\_\_\_\_\_\_\_\_2018

Anexa nr. 1  
 la Dispoziția Guvernului

nr.\_\_\_\_\_din \_\_\_\_\_\_\_\_\_2018

**COMPONENŢA NOMINALĂ  
a Comitetului organizatoric pentru desfăşurarea manifestărilor   
consacrate Zilei comemorării celor căzuţi în războiul  
din Afghanistan (15 februarie)**

|  |  |  |
| --- | --- | --- |
| STURZA     Eugeniu | – | ministru al apărării, preşedinte al Comitetului organizatoric |
| BURDUJA  Radu | – | secretar general de stat al Ministerului Apărării, vicepreşedinte al Comitetului organizatoric |
| COROPCEAN Ion | – | consilier principal de stat al Prim-ministrului |
| CARP Simion | – | secretar general de stat al Ministerului Afacerilor Interne |
| BUCATARU Serghei | – | secretar de stat al Ministerului Economiei şi Infrastructurii (domeniul transporturilor) |
| DUMBRĂVEANU Viorica | – | secretar de stat al Ministerului Sănătăţii, Muncii şi Protecţiei Sociale (domeniul asistenței sociale) |
| CHICU Ion | – | secretar general de stat al Ministerului Finanţelor |
| ŞAROV Igor | – | secretar general de stat al Ministerului Educaţiei, Culturii şi Cercetării |
| CEBOTARI Oleg | – | şef direcţie protocol şi ceremonial |
| BÎLICI Gheorghe | – | specialist principal primăria municipiului Chişinău |
| SPATARU Călin | – | reprezentant al Serviciului de Informaţii şi Securitate |
| GVIDIANI Alin | – | şef secţie biroul politici de reintegrare din cadrul Cancelariei de Stat |
| RUSU Viorel | – | reprezentant al Congresului Autorităţilor Locale din Moldova |
| BORDEIANU Olga | – | preşedinte al Instituției publice naționale a audiovizualului Compania „Teleradio-Moldova” |
| MOCAN  Mihail | – | preşedinte al Uniunii Veteranilor Războiului  din Afghanistan |

Anexa nr. 2  
 la Dispoziția Guvernului

nr.\_\_\_\_\_din \_\_\_\_\_\_\_\_\_2018

**PLANUL**

**activităţilor de marcare a Zilei comemorării celor**

**căzuţi în războiul din Afghanistan (15 februarie)**

|  |  |  |  |
| --- | --- | --- | --- |
| **Nr. crt.** | **Denumirea manifestărilor** | **Responsabilii de executare** | **Termenul**  **de executare** |

| **1** | **2** | **3** | **4** |
| --- | --- | --- | --- |
| 1. | Organizarea şi desfăşurarea în localităţile ţării a activităţilor de marcare a Zilei comemorării celor căzuţi în războiul din Afghanistan;  organizarea meselor de pomenire cu participarea veteranilor şi membrilor familiilor celor căzuţi în războiul din Afghanistan | Comitetul organizatoric, autorităţile administraţiei publice locale, Ministerul Apărării, Ministerul Afacerilor Interne, Uniunea Veteranilor Războiului din Afghanistan | Februarie  2019 |
| 2. | Desfăşurarea serviciilor divine în locaşurile sfinte din Republica Moldova | Mitropolia Chişinăului şi a Întregii Moldove, Mitropolia Basarabiei, Ministerul Apărării, Ministerul Afacerilor Interne | Februarie  2019 |
| 3. | Asigurarea deplasării tur-retur a veteranilor războiului din Afghanistan pentru participarea la activităţile de marcare a Zilei comemorării celor căzuţi în războiul din Afghanistan, organizate în mun. Chişinău | Autorităţile administraţiei publice locale, Ministerul Economiei şi Infrastructurii, Ministerul Afacerilor Interne, Uniunea Veteranilor Războiului din Afghanistan | 15 februarie  2019 |
| 4. | Organizarea şi desfăşurarea activităţilor de marcare a Zilei comemorării celor căzuţi în războiul din Afghanistan cu participarea conducerii statului şi a delegaţiilor din raioane (mun. Chişinău):  - tedeum în memoria celor căzuţi în războiul din Afghanistan;  - depunere de flori la monumentul domnitorului Ştefan cel Mare şi Sfânt;  - organizarea Marşului memoriei pe străzile mun. Chişinău: Piaţa Marii Adunări Naţionale – bd. Ştefan cel Mare şi Sfânt – str. Miron Costin – Complexul memorial „Feciorilor Patriei – Sfântă Amintire”;  - desfăşurarea mitingului şi depunerea de flori la Complexul memorial „Feciorilor Patriei – Sfântă Amintire”;  - organizarea unei mese cu terci ostăşesc pentru veterani şi membrii familiilor celor căzuţi în războiul din Afghanistan | Ministerul Apărării, Ministerul Afacerilor Interne, Serviciul de Informaţii şi Securitate, Primăria mun. Chişinău,  Uniunea Veteranilor Războiului din Afghanistan | 15 februarie  2019 |
| 5. | Instalarea plăcilor comemorative în unele instituţii de învățământ, precum şi redenumirea unor străzi din localităţile de baştină în memoria celor căzuţi în războiul din Afghanistan; identificarea resurselor financiare pentru ridicarea monumentelor în cinstea celor căzuţi în războiul din Afghanistan, restaurarea şi amenajarea monumentelor existente | Autorităţile administraţiei publice locale, Uniunea Veteranilor Războiului din Afghanistan | Pe parcursul  anului |
| 6. | Organizarea în instituţiile de învățământ a unei decade educativ-patriotice dedicate Zilei comemorării celor căzuţi în războiul din Afghanistan şi eroismului persoanelor originare din Republica Moldova în acest război | Ministerul Educaţiei, Culturii şi Cercetării, Uniunea Veteranilor Războiului din Afghanistan | Februarie  2019 |
| 7. | Organizarea întâlnirilor veteranilor de război participanţi în acţiunile de luptă din Afghanistan cu efectivul Armatei Naţionale şi Departamentului Trupelor de Carabinieri din cadrul Ministerului Afacerilor Interne | Ministerul Apărării, Ministerul Afacerilor Interne,  Uniunea Veteranilor Războiului din Afghanistan | Pe parcursul anului |
| 8. | Implicarea tinerilor în activităţile de voluntariat în scopul îngrijirii monumentelor şi mormintelor celor căzuţi în timpul acţiunile de luptă din Afghanistan şi decedaţi după război | Autorităţile administraţiei publice locale, Ministerul Educaţiei, Culturii şi Cercetării, Ministerul Afacerilor Interne, Ministerul Apărării, Uniunea Veteranilor Războiului din Afghanistan | Februarie – mai 2019 |
| 9. | Organizarea în cadrul Centrului de Cultură şi Istorie Militară a expoziţiei de documente şi materiale istorice consacrate celor căzuţi în războiul din Afghanistan | Ministerul Apărării, Uniunea Veteranilor Războiului din Afghanistan | Februarie – martie 2019 |
| 10. | Difuzarea reportajelor de la manifestările de marcare a Zilei comemorării celor căzuţi în războiul din Afghanistan la posturile de radio şi televiziune naţionale | Instituţia publică naţională a audiovizualului Compania „Teleradio-Moldova”, Uniunea Veteranilor Războiului din Afghanistan | 15 februarie  2019 |
| 11. | Organizarea concertului de muzică patriotică pentru veteranii de război participanţi în acţiunile de luptă din Afghanistan | Ministerul Educaţiei, Culturii şi Cercetării, Uniunea Veteranilor Războiului din Afghanistan | 15 februarie  2019 |
| 12. | Difuzarea în cadrul emisiunilor radiofonice şi televizate „La datorie” şi „Scutul Patriei”, precum şi publicarea în revista „Oastea Moldovei” a materialelor consacrate faptelor eroice ale participanţilor la războiul din Afghanistan, cu invitarea veteranilor războiului;  proiectul reportaje video„Lecţii de viaţă” | Instituţia publică naţională a audiovizualului Compania „Teleradio-Moldova”, Ministerul Apărării, Ministerul Afacerilor Interne, Uniunea Veteranilor Războiului din Afghanistan | Ianuarie - Februarie 2019 |
| 13. | Organizarea şi desfăşurarea conferinţei cu genericul: „Rolul veteranilor participanţi în acţiunile de luptă din Afghanistan de pe ambele maluri ale Nistrului la promovarea măsurilor de încredere prin menţinerea unui dialog”, cu invitarea reprezentanţilor organismelor internaţionale | Ministerul Apărării, Ministerul Afacerilor Interne, Biroul politici de reintegrare din cadrul Cancelariei de Stat, Uniunea Veteranilor Războiului din Afghanistan | Iunie 2019 |
| 14. | Acordarea, în conformitate cu Hotărârea Guvernului nr. 159 din 14 februarie 2018, a ajutorului material anual persoanelor cu dizabilităţi de pe urma războiului din Afghanistan şi familiile (soţii necăsătoriţi inapţi de muncă, iar în cazul lipsei acestora, unul dintre părinţii inapţi de muncă) ale participanţilor căzuţi la datorie în acţiunile de luptă din Afghanistan | Ministerul Sănătăţii, Muncii şi Protecţiei Sociale, Agenţia Naţională Asistenţă Socială, Uniunea Veteranilor Războiului din Afghanistan | Până la 15 februarie 2019 |
| 15. | Acordarea asistenţei medicale şi organizarea activităţilor de recuperare pentru veterani şi persoanele cu dizabilităţi de pe urma războiului din Afghanistan, în conformitate cu legislaţia în vigoare | Ministerul Sănătăţii, Muncii şi Protecţiei Sociale, Casa Naţională de Asigurări Sociale, Uniunea Veteranilor Războiului din Afghanistan | Permanent |
| 16. | Elaborarea, promovarea şi adaptarea proiectelor actelor normative referitoare la instituirea şi confecţionarea distincţiei: „Crucea comemorativă Participant la acţiunile de luptă din Afghanistan  1979-1989” | Ministerul Apărării,  Ministerul Finanţelor, Ministerul Afacerilor Interne, Uniunea Veteranilor Războiului din Afghanistan | Octombrie – decembrie  2018 |
| 17. | Decorarea veteranilor de război, participanţi în acţiunile de luptă din Afghanistan cu distincţia „Crucea comemorativă Participant la acţiunile de luptă din Afghanistan  1979-1989” | Ministerul Apărării,  Ministerul Afacerilor Interne, Serviciul de Informaţii şi Securitate | Ianuarie-februarie 2019 |
| 18. | Decorarea cu distincţii de stat şi departamentale, alte forme de menţionare a participanţilor la războiul din Afghanistan, conform legislaţiei în vigoare | Ministerul Apărării, Ministerul Afacerilor Interne, Serviciul de Informaţii şi Securitate, Serviciul de Protecţie şi Pază de Stat, Uniunea Veteranilor Războiului din Afghanistan | Pe parcursul  anului |
| 19. | Desfăşurarea acţiunii „Flacăra memoriei” la Complexul memorial „Feciorilor Patriei – Sfîntă Amintire” | Ministerul Apărării, Ministerul Afacerilor Interne, Serviciul de Informaţii şi Securitate, Primăria mun. Chişinău, Uniunea Veteranilor Războiului din Afghanistan | 20 mai  2019 |
| 20. | Organizarea şi desfăşurarea Marşului veteranilor de război consacrat Zilei Internaţionale a Păcii | Ministerul Apărării, Ministerul Afacerilor Interne, Serviciul de Informaţii şi Securitate, Primăria mun. Chişinău, cancelaria de Stat, Uniunea Veteranilor Războiului din Afghanistan | 21 septembrie  2019 |
| 21. | Desfăşurarea cursei auto cu genericul „Frăţia de arme” pe itinerarul monumentelor ridicate în ţară în memoria celor căzuţi în acţiunile de luptă din Afghanistan, inclusiv în stânga Nistrului | Ministerul Apărării, Ministerul Afacerilor Interne, Biroul politici de reintegrare din cadrul Cancelariei de Stat, Uniunea Veteranilor Războiului din Afghanistan | Mai  2019 |
| 22. | Soluţionarea problemelor de ordin social a veteranilor de război, familiilor celor căzuţi în acţiunile de luptă din Afghanistan şi celor decedaţi pe timp de pace, conform legislaţiei în vigoare | Ministerul Sănătăţii, Muncii şi Protecţiei Sociale, Agenţia Naţională de Asistenţă Socială. Autorităţile administraţiei publice locale, Uniunea Veteranilor Războiului din Afghanistan | Permanent |
| 23. | Organizarea şi desfăşurarea competiţiilor la diferite probe sportive în memoria celor căzuţi în războiul din Afghanistan | Ministerul Educaţiei, Culturii şi Cercetării, autorităţile administraţiei publice locale, Ministerul Apărării, Uniunea Veteranilor Războiului din Afghanistan | Pe parcursul  anului |
| 24. | Organizarea şi desfăşurarea întâlnirilor reprezentanţilor autorităţilor administraţiei publice locale cu membrii familiilor celor căzuţi în acţiunile de luptă din Afghanistan în vederea identificării şi soluţionării problemelor cu care se confruntă aceştia | Autorităţile administraţiei publice locale, Uniunea Veteranilor Războiului din Afghanistan | Pe parcursul  anului |